Lewensskets / biografie van Erika Isabel Murray-Theron
Erika Isabel Murray-Theron is op 1 Oktober 1941 in Greytown, KwaZulu-Natal gebore en het in Glencoe gematrikuleer. Albei haar ouers was onderwysers, dus is van kleinsaf blootgestel aan boeke en aan haar pa se belangstelling in tale.
Sy het aan drie Universiteie studeer naamlik, die Universiteit van Stellenbosch, die Universiteit van Pretoria en Unisa en ook met verdere stusie haar honneursgrade in Sielkunde en Afrikaans en ook 'n diploma in spesiale onderwys verwerf.
Sy het as vakkundige beampte by die departement van Arbeid gewerk, was daarna verbonde aan UNISA se departement van Sielkunde, het later vryskutvertaalwerk in die vak Sielkunde vir UNISA gedoen. Erika Murray-Theron was ook lank as berader verbonde aan FAMSA en was gereeld op aflosbasis Afrikaansonderwyser by twee hoërskole naamlik, Afrikaanse Hoêr Meisieskool in Pretoria en Hoërskool Menlopark.
Sy was ook betrokke bt die gemeenskap - onder andere by haar kinders se hoërskool, die plaaslike gemeenskapsbiblioteek, as redakteur van 'n gemeenteblad en by die skakeling tussen leeskringe in Pretoria. Sy bly besig met boeke-dinge - sy doen vertaalwerk, word van tyd tot tyd gevra om manuskripte te lees en tree dikwels as spreker op.
Sy is van jongs af 'n toegewyde leser. Erika Murray-Theron het vandat sy onthou, belang gestel in stories vertel en skryf, en sy het die gewone pad van Die Jongspan na die skoolblad na Die Stellenbosse Student na tydskrifartikels na verhale in tydskrifte en in literêre tydskrifte geloop. 'n Hele aantal van haar verhale is in bundels opgeneem. In 1989 het haar eerste roman, “Wie is jy Elizabeth?” by Tafelberg verskyn.
Sy is getroud met Tom Theron, 'n ingenieur, en hulle het vyf kinders en vyf kleinkinders. Hulle woon steeds in Pretoria
Lys van boeke deur Erika Murray-Theron bevat onder ander die volgende boeke:
Blikkie sonder boom, 1997. Boeke geskryf deur Erika Murray-Theron
Die Mezzanine-klub, 1998. Boeke geskryf deur Erika Murray-Theron
Die toubrug, 1992. Boeke geskryf deur Erika Murray-Theron
Kaalvoet oor die berg ,2001. Boek geskryf deur Erika Murray-Theron
’n Tapiserrie met klein diere , 2008. Boeke geskryf deur Erika Murray-Theron
Sê Maria, 2001. Boeke geskryf deur Erika Murray-Theron
Stippellyn , 2014. Boeke geskryf deur Erika Murray-Theron
Wie is jy Elizabeth?, 1989 (eerste roman)
Lys van boeke deur Erika Murray-Theron in jaar van uitgawe sluit o.a in:
1989: Wie is jy Elizabeth?,Boek geskryf deur Erika Murray-Theron
1992: Die toubrug,Boek geskryf deur Erika Murray-Theron
1995: Vlegsel, Boek geskryf deur Erika Murray-Theron
1997: Blikkie sonder boom, Boek geskryf deur Erika Murray-Theron
1998: Die Mezzanine-klub, Boek geskryf deur Erika Murray-Theron
2001: Sê Maria, Boek geskryf deur Erika Murray-Theron
2003: Kaalvoet oor die berg , Boek geskryf deur Erika Murray-Theron
2007: Verblyf, Boeke geskryf deur Erika Murray-Theron
2008: ’n Tapiserrie met klein diere, Boek geskryf deur Erika Murray-Theron
2014: Stippellyn, Boek geskryf deur Erika Murray-Theron
Toekennings vir boeke:
2002: ATKV-prys vir Sê Maria
2007: wenner in Sanlam/Insig/Tafelberg se Groot Romanwedstryd - ’n Tapiserrie met klein diere (boek verskyn in 2008)
Lees ook boeke geskryf deur Wilna Adriaanse
Stippellyn - boek in 2014 uitgegee. Geskryf deur Erika Murray-Theron
Stippellyn vertel van Lana, ’n vyftigjarige dagmatrone wat by ’n aftree-oord in Pretoria werk. Sy het gedink ’n hoofstuk van haar lewe wat sy baie diep begrawe het, is afgesluit, maar toe kom staan dit vierkantig voor haar: 20 jaar nadat sy weggestap het van die man wat haar destyds laat voel het of hulle mekaar werklik ken - van die oomblik wat hulle eerste handgeskud het.
Lana sal mettertyd agterkom dat herlewing en die dood dikwels dieselfde skok-effek het, en dat dit dan bitter moeilik is om vas te stel wat die begin en wat die einde is. Maar dat hoofstukke nie altyd klaar geskryf is nie. Hulle wag soms vir die karakters om dit klaar te maak.
Kaalvoet oor die berg , Boek geskryf deur Erika Murray-Theron
Haar kortverhale getuig van ’n fyn aanvoeling vir die gewone vrou - ‘n Jong moeder wat jaloers is op haar vriendin se rebelsheid, ’n niksvermoedende skoolmeisie wat as skoondogter ontvang word, ’n vrou wat van haar verganklikheid bewus word wanneer haar skoonma op sterwe lê. Vroue wat droom hulle is iemand anders. Maar ook vroue wat kamerade is, onwaarskynlike sielsgenote wat kaalvoet oor die berg op reis gaan.
Stories in die boek vervat is:
Onder ‘n baie lang gebed
‘n Pragtige paartjie
‘n Sorg vir sy kinders
‘n Skuiling teen die wind
Die geur van dennehars
‘n Anderste doopdag
Deur ‘n sleutelgat
Sê Maria - Boek geskryf deur Erika Murray-Theron
’n Tapiserrie met klein diere, Boek geskryf deur Erika Murray-Theron
Van heinde en ver trek die familie op ‘n kusdorp byeen. Dit is ‘n ongewone samekoms, want ‘n geskiedenis van wrewel en verdriet het lankal die familieverbintenisse verwater tot weinig maar as sporadiese kontakte. Wat sou Gerhardt, ‘n geskeide alleenloper, beweeg om die byeenkoms te reël? Hoe kon dorothea, wat met haar ysere wil en eieregtigheid ideaal toegerus is vir die rol van matriarg, so lank afsydig staan teenoor haar familie se lotgevalle? Is dit haar kuns wat har bolwerk is - die ragfyne tapisserieë waardeur sy die kompleksiteite en nuanses van haar waarnemings probeer weggee?
Of is haar kuns juis ‘n beeld van haar familie-erfenis - ‘n siedende takelwerk van rafels en los drade wat die sublieme oppervlak onderlê.
Dalk is dit Gerhardt se beweegrede: dat hy pynlik bewus is daarvan dat daar onder alle skitterende vlakke iets groots en onbeskryflik donker sluimer, iets wat uiteindelik na bo moet bars.